પ્રતીકાત્મક તસ્વીર

હોસ્પિટલમાં બાળકના જન્મ દરમિયાન સબાની કિડની પર અસર થઈ હતી અને તેમના પતિને નિરાશાએ ઘેરી લીધા. 

સબાએ કહ્યું હતું કે, “મેં દીકરીને જન્મ આપ્યો છે, એવી મારા પતિને ખબર પડી ત્યારે તેઓ એક કવરમાં ત્રણ વખત તલાક લખેલો કાગળ મૂકીને ચાલ્યા ગયા હતા.''

તમને આ વાંચવું પણ ગમશે:

અત્યારે 30 વર્ષનાં થયેલાં સબા તેમની દીકરીના ભરણપોષણના ખર્ચ માટે છેલ્લા પાંચ વર્ષથી ફેમિલી કોર્ટમાં સંઘર્ષ કરી રહ્યાં છે, જ્યારે તેમના પતિએ બીજા નિકાહ કરી લીધા છે. 

ટ્રિપલ તલાક ખરડાથી ખુશ

પ્રતીકાત્મક તસ્વીર

લોકસભાની મંજૂરી પામેલા ટ્રિપલ તલાક વિશેના મુસ્લિમ વિમેન (પ્રોટેક્શન ઓફ રાઈટ્સ ઓન મેરેજ) ખરડાથી સબા ખુશ છે. 

એમ.એ. (ઈંગ્લિશ)ની ડિગ્રી ધરાવતાં સબાએ કહ્યું હતું કે, ''મારી સારવાર માટે દર મહિને 15 હજાર રૂપિયાનો ખર્ચ થાય છે, જે મારા ભાઈ-ભાભી કરી રહ્યાં છે. ભવિષ્યમાં તેમનો ખર્ચ વધશે ત્યારે શું થશે?“

''ટ્રિપલ તલાક વિશેના ખરડાથી હું ખુશ છું. મારી સાથે જે થયું એ ભવિષ્યમાં બીજી પરણિતાઓ સાથે તો કમસેકમ નહીં જ થાય.”

સબાની બાજુમાં બેઠેલાં સના(નામ બદલ્યું છે)નાં નિકાહ આ વર્ષે જ થયા હતા. નિકાહના દસ જ દિવસમાં સનાના પતિ દુબઈ ચાલ્યા ગયા હતા. 

પતિની ગેરહાજરીમાં સાસુ-સસરાએ સના પાસે પહેલાં દહેજની માગ કરી હતી અને પછી સનાને ભૂત વળગ્યું છે એમ કહીને સાસરિયામાંથી કાઢી મૂકી હતી. 

લખનૌ યુનિવર્સિટીમાં એમ.કોમ. સુધીનો અભ્યાસ કરી ચૂકેલાં સના પણ ટ્રિપલ તલાક વિશેના ખરડાથી ખુશ છે. તેઓ ઈચ્છે છે કે તલાક આપતા પતિને ત્રણ વર્ષથી વધારે સજા થવી જોઈએ.

20 વર્ષનાં સનાએ કહ્યું હતું કે ''મારી જિંદગીનો તો શરૂ થતાં પહેલાં જ અંત આવી ગયો છે.''

''મારા જેઠ કહે છે કે મારા પતિ મને ગમે ત્યારે તલાક આપી શકે છે. મારા પતિ કહે છે કે તેઓ તેમના માતા-પિતા કહેશે તેમ જ કરશે. હું શું કરું?''

''હું ઈચ્છું છું કે આ ખરડો રાજ્યસભામાં પણ જલદી પસાર થઈ જાય.''

ક્યાંક ખુશી, ક્યાંક અપૂર્ણ અપેક્ષાનો ગમ

પ્રતીકાત્મક તસ્વીર

મુસ્લિમ વિમેન (પ્રોટેક્શન ઓફ રાઈટ્સ ઓન મેરેજ) ખરડો લોકસભામાં પસાર થવાથી ક્યાંક ખુશી છે, તો ક્યાંક અપૂર્ણ અપેક્ષા નહીં સંતોષાવાનો ગમ છે.

એક અપેક્ષા અનુસાર, ખરડો એવો હોવો જોઈએ જેમાં સમાધાનની દાનત હોય, જેમાં સજાની ધમકી તથા પારિવારિક મામલાને અપરાધનું સ્વરૂપ ન આપવામાં આવે. 

તેનું કારણ એ છે કે કોઈ મુસ્લિમ મહિલા તેના પતિને તલાક બદલ જેલમાં મોકલશે તો એ મહિલાને સાસરામાં કોઈ સાચવે એવી... \n\nમને ઉપરના લેખ માટે સારું શીર્ષક આપો.
મુસ્લિમ મહિલાઓને તલાકથી થતો અન્યાય હવે અટકી જશે?